29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 180 της 11/13 Μαρτ. 1968 (ΦΕΚ Α΄ 52) Περί ασκήσεως ενδίκων μέσων κατ’ αποφάσεων Διαρκών και Εκτάκτων Στρατοδικείων κλπ. Έχοντες υπ’ όψει την παρ. 2 εδάφ. β΄ του άρθρ. 406 του Α.Ν. 2803/1941 «περί Στρατιωτικού Ποινικού Κώδικος» και την υπ’ αριθ. 105/68 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και Δικαιοσύνης Υπουργών, απεφασίσαμεν και διατάσσομεν: Άρθρον μόνον. -Επιτρέπομεν την άσκησιν των υπό του Σ.Π.Κ. προβλεπομένων ενδίκων μέσων κατά των αποφάσεων των Διαρκών και Εκτάκτων Στρατοδικείων, Ναυτοδικείου, Στρατοδικείου Αεροπορίας και του Αναθεωρητικού Δικαστηρίου, των εκδοθεισών μετά την 21ην Απρ. 1967 και εφεξής εκδοθησομένων, εφ’ όσον πρόκειται περί αδικημάτων τελεσθέντων εις χρόνον προγενέστερον της χρονολογίας ταύτης. Η προθεσμία ασκήσεως των ενδίκων τούτων μέσων, ορίζεται δίμηνος από της δημοσιεύσεως του παρόντος, ασκούνται δε ταύτα ενώπιον του Γραμματέως του εκδόντος την απόφασιν Στρατοδικείου ή του Γραμματέως οιουδήποτε Διαρκούς ή Εκτάκτου Στρατοδικείου, Ναυτοδικείου ή Στρατοδικείου Αεροπορίας ή του Διευθυντού των Φυλακών, εν αις κρατούνται οι καταδικασθέντες. Ειδικώς δια τας από της δημοσιεύσεως του παρόντος και εφεξής εκδιδομένας αποφάσεις, περί ων το πρώτον εδάφιον, η προθεσμία ασκήσεως των ενδίκων μέσων είναι η υπό του Στρατιωτικού Ποινικού Κώδικος προβλεπομένη. Εφέσεις ή αναθεωρήσεις κατά των ανωτέρω αποφάσεων απορριφθείσαι ως απαράδεκτοι, επανεξετάζονται τη αιτήσει των ενδιαφερομένων, υποβαλλόμεναι εις τον Βασιλικόν Επίτροπον του Αναθεωρητικού Δικαστηρίου εντός της ως άνω ταχθείσης προθεσμίας. Εις τους αυτούς επί της Εθνικής Αμύνης και Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 8.Μ.α.29 Στρατιωτικός Ποινικός Κώδικας 